b'\n_START_ARTICLE_\nSechestra\xc8\x9bi \xc3\xaen larg\n_START_SECTION_\nRezumat\n_START_PARAGRAPH_\nLa \xc3\xaenceputul filmului, cuirasatul american USS\xc2\xa0Missouri\xc2\xa0(BB-63) ajunge la Pearl Harbor, unde pre\xc8\x99edintele George H. W. Bush \xc8\x9bine un discurs anun\xc8\x9b\xc3\xa2nd c\xc4\x83 dup\xc4\x83 o lung\xc4\x83 perioad\xc4\x83 de serviciu a navei Missouri, ea va fi retras\xc4\x83 din activitate \xc3\xaen California, urm\xc4\x83torul s\xc4\x83u voiaj fiind \xc8\x99i ultimul. Casey Ryback (Steven Seagal), buc\xc4\x83tarul de pe vapor, preg\xc4\x83te\xc8\x99te masa de s\xc4\x83rb\xc4\x83toare pentru aniversarea zilei de na\xc8\x99tere a c\xc4\x83pitanului Adams (Patrick O\'Neal) \xc8\x99i se opune ordinelor ofi\xc8\x9berului secund, comandorul Krill (Gary Busey), care urma s\xc4\x83 aduc\xc4\x83 alimente \xc8\x99i o trup\xc4\x83 de arti\xc8\x99ti din Hawaii cu un elicopter, dup\xc4\x83 ce nava se afla \xc3\xaen largul m\xc4\x83rii. Krill provoac\xc4\x83 o \xc3\xaenc\xc4\x83ierare \xc3\xaen buc\xc4\x83t\xc4\x83rie, iar Ryback \xc3\xael love\xc8\x99te pe comandor. Neput\xc3\xa2nd s\xc4\x83-l \xc3\xaenchid\xc4\x83 \xc3\xaen celul\xc4\x83, f\xc4\x83r\xc4\x83 acordul c\xc4\x83pitanului sau f\xc4\x83r\xc4\x83 a atrage aten\xc8\x9bia, Krill \xc3\xael \xc3\xaenchide pe Ryback \xc3\xaentr-un congelator \xc8\x99i plaseaz\xc4\x83 un pu\xc8\x99ca\xc8\x99 marin de paz\xc4\x83 pentru a \xc3\xaempiedica evadarea buc\xc4\x83tarului de acolo. Un elicopter CH-46 aterizeaz\xc4\x83 pe puntea navei, cu o trup\xc4\x83 muzical\xc4\x83 numit\xc4\x83 "Bad Billy and the Bail Jumpers", \xc3\xaempreun\xc4\x83 cu Playmate-ul "Miss Iulie \'89" al revistei Playboy, Jordan Tate (Erika Eleniak), \xc8\x99i un grup de speciali\xc8\x99ti \xc3\xaen catering. Cei din elicopter, cu excep\xc8\x9bia fetei din Playboy, fac parte dintr-o band\xc4\x83 de mercenari condus\xc4\x83 de fostul agent CIA, Bill Strannix (Tommy Lee Jones). La scurt timp dup\xc4\x83 \xc3\xaenceperea petrecerii, Strannix, d\xc3\xa2ndu-se drept liderul trupei, scoate un pistol \xc8\x99i \xc3\xael ucide pe comandorul Green (cel mai \xc3\xaenalt \xc3\xaen grad ofi\xc8\x9ber din camer\xc4\x83). Apoi, angaja\xc8\x9bii firmei de catering \xc8\x99i membrii trupei muzicale scot armele \xc8\x99i preiau controlul navei cu ajutorul comandorului Krill (care se dovede\xc8\x99te a fi un agent dublu). Mai mul\xc8\x9bi ofi\xc8\x9beri sunt uci\xc8\x99i \xc3\xaen timpul prelur\xc4\x83rii controlului asupra navei, inclusiv c\xc4\x83pitanul Adams, care este \xc3\xaempu\xc8\x99cat mortal de Krill. Restul echipajului este \xc3\xaenchis sub punte, cu excep\xc8\x9bia c\xc3\xa2torva marinari r\xc4\x83t\xc4\x83ci\xc8\x9bi \xc3\xaen zonele securizate._NEWLINE_Strannix inten\xc8\x9bioneaz\xc4\x83 s\xc4\x83 fure arsenalul de rachete nucleare Tomahawk de pe nav\xc4\x83 \xc8\x99i pl\xc4\x83nuie\xc8\x99te s\xc4\x83 v\xc3\xa2nd\xc4\x83 armele nucleare pe pia\xc8\x9ba neagr\xc4\x83, desc\xc4\x83rc\xc3\xa2ndu-le pe un submarin pe care-l furase din Coreea de Nord \xc3\xaen timpul ultimei sale misiuni pentru CIA \xc8\x99i apoi \xc3\xael p\xc4\x83strase atunci c\xc3\xa2nd CIA a \xc3\xaencercat s\xc4\x83-l asasineze, folosindu-l pentru comercializarea de arme. Strannix \xc8\x99i oamenii lui preiau controlul asupra sistemelor de ap\xc4\x83rare ale navei, dobor\xc3\xa2nd un avion F/A-18 Hornet trimis \xc3\xaen cercetare \xc8\x99i pl\xc4\x83nuiesc s\xc4\x83 lanseze o rachet\xc4\x83 c\xc4\x83tre Honolulu, care va distruge sistemele de urm\xc4\x83rire de la Pearl Harbor._NEWLINE_Ryback a devenit suspicios dup\xc4\x83 ce a auzit focuri de arm\xc4\x83 \xc8\x99i i-a spus pu\xc8\x99ca\xc8\x99ului marin, soldatul Nash (Tom Wood), s\xc4\x83 ia leg\xc4\x83tur\xc4\x83 cu puntea navei. Krill \xc3\xae\xc8\x99i d\xc4\x83 seama enervat c\xc4\x83 l-a uitat pe Ryback \xc3\xaen congelator, iar buc\xc4\x83t\xc4\x83ria era o zon\xc4\x83 nesecurizat\xc4\x83 a navei. El \xc3\xael minte pe soldatul Nash c\xc4\x83 zgomotele auzite nu au fost focuri de arm\xc4\x83, dar Strannix trimite doi mercenari pentru a-i elimina pe Ryback \xc8\x99i Nash. Nash este ucis, dar Ryback scap\xc4\x83 \xc8\x99i ucide un terorist cu un cutit \xc8\x99i pune o bomb\xc4\x83 \xc3\xaen cuptorul cu microunde, ucig\xc3\xa2ndu-i pe ceilal\xc8\x9bi. El provoac\xc4\x83 haos \xc3\xaen r\xc3\xa2ndul urm\xc4\x83ritorilor \xc8\x99i \xc3\xaencepe s\xc4\x83-i ucid\xc4\x83 pe terori\xc8\x99ti cu ajutorul limitat al stripteuzei Jordan Tate, care fusese angajat\xc4\x83 doar ca o acoperire pentru festivit\xc4\x83\xc8\x9bi. Ryback intr\xc4\x83 \xc3\xaen contact cu amiralul Bates (Andy Romano), la Pentagon, cu ajutorul unui telefon prin satelit, dup\xc4\x83 care Marina face un plan pentru a trimite o echip\xc4\x83 SEAL s\xc4\x83 preia nava. Krill descoper\xc4\x83 c\xc4\x83 Ryback este de fapt un ofi\xc8\x9ber SEAL, antrenat \xc3\xaen folosirea armamentului de pe nav\xc4\x83 \xc8\x99i \xc3\xaen combaterea terorismului. El fusese retrogradat pentru lovirea unui ofi\xc8\x9ber superior care era responsabil pentru uciderea oamenilor lui \xc3\xaentr-o misiune de comando din timpul invaziei Statelor Unite \xc3\xaen Panama. Ca urmare, el \xc8\x99i-a pierdut func\xc8\x9bia \xc8\x99i a fost doar posibilitatea de a servi ca marinar simplu sauca buc\xc4\x83tar. Pentru a-\xc8\x99i men\xc8\x9bine planul, Krill decide pentru s\xc4\x83 activeze sistemul de ap\xc4\x83rare antiaerian\xc4\x83 al navei, l\xc4\x83s\xc3\xa2nd pe membrii echipajului s\xc4\x83 se \xc3\xaenece pentru ca terori\xc8\x99tii s\xc4\x83 organizeze o ambuscad\xc4\x83 atunci c\xc3\xa2nd Ryback va ajunge pentru a-i salva. Cu toate acestea, Ryback localizeaz\xc4\x83 un grup de marinari ascun\xc8\x99i \xc8\x99i, \xc3\xaempreun\xc4\x83 cu ei, angajeaz\xc4\x83 cu succes o lupt\xc4\x83, salv\xc3\xa2nd echipajul \xc8\x99i elimin\xc3\xa2nd un num\xc4\x83r considerabil de terori\xc8\x99ti de-ai lui Strannix. Pe m\xc4\x83sur\xc4\x83 ce oamenii lui Strannix se regrupeaz\xc4\x83, Ryback \xc3\xaenchide sistemele de arme ale Missouri, \xc3\xaen scopul de a permite echipei Navy SEAL s\xc4\x83 aterizeze._NEWLINE_Pe m\xc4\x83sur\xc4\x83 ce lupta pentru controlul navei continu\xc4\x83, echipajul de pe submarin doboar\xc4\x83 elicopterul CH-46 care aducea echipa Navy SEAL team \xc8\x99i escorta AH-1 Cobra prin lansarea de rachete sol-aer. Pentagonul r\xc4\x83spunde prin ordonarea unui atac aerian, care ar urma s\xc4\x83 scufunde nava Missouri \xc8\x99i pe to\xc8\x9bi oamenii afla\xc8\x9bi la bord. Strannix recap\xc4\x83t\xc4\x83 controlul asupra sistemelor de ap\xc4\x83rare ale navei \xc8\x99i descarc\xc4\x83 rachetele Tomahawk pe submarinul nord-coreean, care pleac\xc4\x83 cu Krill la bord. Cu ajutorul lui Jordan \xc8\x99i a colegilor s\xc4\x83i marinari, Ryback folose\xc8\x99te tunurile de lupt\xc4\x83, care nu erau \xc3\xaenc\xc4\x83 scoase din uz, pentru a distruge submarinul \xc3\xaen care se afla Krill, omor\xc3\xa2ndu-i pe to\xc8\x9bi oamenii de labordul s\xc4\x83u._NEWLINE_Strannix, r\xc4\x83mas \xc3\xaen picioare pe punte, ordon\xc4\x83 mercenarilor r\xc4\x83ma\xc8\x99i s\xc4\x83 ias\xc4\x83 din camera de control \xc8\x99i lanseaz\xc4\x83 dou\xc4\x83 rachete Tomahawk c\xc4\x83tre Honolulu. Una dintre cele dou\xc4\x83 rachete este distrus\xc4\x83 de un avion F/A-18 Horne, dar cealalt\xc4\x83 \xc3\xae\xc8\x99i continu\xc4\x83 traseul. Pe m\xc4\x83sur\xc4\x83 ce marinarii reiau controlul asupra nevei, ucig\xc3\xa2nd ultimul grup de oameni al lui Strannix, Ryback ajunge \xc3\xaen camera de control unde este suprins \xc8\x99i capturat de Strannix. Strannix \xc8\x99i Ryback \xc3\xae\xc8\x99i dau seama c\xc4\x83 ei se cunosc din opera\xc8\x9biunile anterioare, dar Ryback \xc3\xael sup\xc4\x83r\xc4\x83 pe terorist, care lasa garda jos pentru o secund\xc4\x83. Ryback \xc8\x99i Strannix se angajeze apoi \xc3\xaentr-o lupt\xc4\x83 pentru un cu\xc8\x9bit, iar buc\xc4\x83tarul \xc3\xael ucide Strannix \xc3\xaenjunghiindu-l \xc3\xaen cap cu cu\xc8\x9bitul, \xc8\x99i lovindu-l apoi de monitorul computerului. Ryback ia apoi codurile de control ale rachetei \xc8\x99i distruge racheta Tomahawk. Celelalte rachete sunt dezactivate, iar Pentagonul recheam\xc4\x83 echipa de asalt aerian asupra navei Missouri._NEWLINE_La final, membrii r\xc4\x83ma\xc8\x99i ai echipajului sunt elibera\xc8\x9bi iar nava navigheaz\xc4\x83 spre portul San Francisco. Ryback o s\xc4\x83rut\xc4\x83 pe Jordan Tate \xc3\xaen timp ce echipajul se uit\xc4\x83 la ei. Filmul se \xc3\xaencheie cu o ceremonie funerar\xc4\x83 pentru c\xc4\x83pitanul Adams care are loc pe puntea navei Missouri, iar Ryback salut\xc4\x83, \xc3\xaembr\xc4\x83cat \xc3\xaen uniforma lui albastr\xc4\x83 de ofi\xc8\x9ber SEAL, cu \xc3\xaensemne de para\xc8\x99utist naval \xc8\x99i cu panglici care indic\xc4\x83 decora\xc8\x9biile sale anterioare pentru eroism.\n_START_SECTION_\nProduc\xc8\x9bie \xc8\x99i distribu\xc8\x9bie\n_START_PARAGRAPH_\nNava muzeu USS Alabama a fost folosit\xc4\x83 \xc3\xaen mai multe secven\xc8\x9be care prezentau nava USS Missouri, iar USS Drum a portretizat submarinul nord-coreean._NEWLINE_Bazat pe un scenariu original scris de J. F. Lawton, Sechestra\xc8\x9bi \xc3\xaen larg a fost evaluat "R" ("restric\xc8\x9bionat") de c\xc4\x83tre MPAA. Difuzarea \xc3\xaen Marea Britanie a fost restric\xc8\x9bionat\xc4\x83 din motive de violen\xc8\x9b\xc4\x83. Zece secunde au fost eliminate din film, mai ales din lupta din atelier \xc8\x99i o \xc3\xaempu\xc8\x99c\xc4\x83tur\xc4\x83 a lui Seagal \xc3\xaen g\xc3\xa2tul unui om._NEWLINE_Filmul utilizeaz\xc4\x83 pe scar\xc4\x83 larg\xc4\x83 procedeul IntroVision, o varia\xc8\x9bie a proiec\xc8\x9biei frontale, care permite interac\xc8\x9biunea tridimensional\xc4\x83 realist\xc4\x83 a personajelor din prim-plan, f\xc4\x83r\xc4\x83 costurile mari ale efectelor bluescreen tradi\xc8\x9bionale. Tehnica a fost, de asemenea, folosit\xc4\x83 \xc3\xaen filmele Outland, Megaforce, Armata \xc3\xaentunericului \xc8\x99i \xc3\xaen filmul Evadatul al lui Andrew Davis.\n_START_SECTION_\nRecep\xc8\x9bie critic\xc4\x83 \xc8\x99i succes la public\n_START_PARAGRAPH_\n\xc3\x8en week-end-ul de deschidere, Sechestra\xc8\x9bi \xc3\xaen larg a avut \xc3\xaencas\xc4\x83ri de 15.760.003 $ la 2.042 cinematografe, cu o medie de 7.717 $. El a ob\xc8\x9binut \xc3\xaencas\xc4\x83ri de 156.563.139 $ pe plan mondial. \xc3\x8en timp, acesta a fost cel mai de succes film care nu a fost vizionat de critici \xc3\xaenainte de lansarea acestuia._NEWLINE_Filmul a avut parte \xc8\x99i de un succes critic, fiind foarte l\xc4\x83udate interpret\xc4\x83rile lui Tommy Lee Jones \xc8\x99i Gary Busey ca r\xc4\x83uf\xc4\x83c\xc4\x83tori. \xc3\x8en prezent, el are un rating de 74% pe situl critic Rotten Tomatoes._NEWLINE_Dup\xc4\x83 ce a v\xc4\x83zut acest film, Harrison Ford a fost at\xc3\xa2t de impresionat de activitatea regizoral\xc4\x83 a lui Andrew Davis c\xc4\x83 a semnat imediat pentru a juca rolul Dr. Richard Kimble \xc3\xaen filmul Evadatul al lui Davis._NEWLINE_Filmul a fost nominalizat la dou\xc4\x83 Premii Oscar: cea mai bun\xc4\x83 editare sonor\xc4\x83 \xc8\x99i cel mai bun mixaj sonor (Donald O. Mitchell, Frank A. Monta\xc3\xb1o, Rick Hart \xc8\x99i Scott D. Smith).'